โทรศัพท์นายแบงก์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

....ทีมข่าวการเงิน
นาทีนี้โทรศัพท์ในดวงใจของนายแบงก์ไม่มียี่ห้อไหนจะโดนเท่ากับ บีบี หรือ แบล็คเบอร์รี่ เพราะมีความสามารถพิเศษในการสะดวกแชต 
ยิ่งในช่วงชุลมุนมิคสัญญี ทหารขอกระชับพื้นที่หัวใจคืนจากกลุ่มคนเสื้อแดง นายแบงก์ทั้งหลายก็ติดตามสถานการณ์และต่างพากันแชตส่งข่าวกันยกใหญ่ว่าไปถึงไหนต่อไหนกันแล้ว สาขาของธนาคารเราปลอดภัยไหม มีอะไรก็สั่งการกันตลอดยี่สิบสี่ชั่วโมง
สำหรับแฟนพันธุ์แท้บีบีอย่าง อภิชาติ เกษมกุลศิริ รองกรรมการผู้จัดการใหญ่ ธนาคารสินเอเซีย ผู้ที่มีบีบีตั้งกะยังไม่เข้ามาขายในเมืองไทย รายงานข่าวสารของม็อบให้ผู้บริหารแบงก์คนอื่นตลอดเวลา จนผู้บริหารแบงก์ตั้งฉายาให้ว่า พี่ไก่ไฮเปอร์ คู่แข่ง พี่ไก่อู ซะเลย
คุณอภิชาติ จะใช้ภาษาวัยรุ่นในการแชตบีบี สั้น กระชับ ฉับไว ใครเขียนภาษาเต็มรูปแบบมาจะโดนกัดว่า ใช้ภาษาแชตซิ เร็วดี เข้าใจง่าย และไม่ต้องพิมพ์เยอะ อาทิ where R U ? หรือไม่ก็ใช้ภาษาคาราโอเกะซะ เพื่อให้คนรับสามารถเข้าใจได้ง่ายๆ
ฉะนั้นใครจะแชตบีบีกะคุณอภิชาติ ถ้าไม่แน่จริงอย่าเชียว เพราะจะงงงวยว่าเขียนอะไรเนี่ย อ่านไม่รู้เรื่อง คนเดียวที่เข้าใจคุณอภิชาติ อ่านรู้ทุกสิ่งคือ ธงชัย อานันโทไทย กรรมการผู้จัดการใหญ่ เจ้านายโดยตรงของคุณอภิชาติ แต่เพียงผู้เดียว ที่รู้ใจกันดั่งคอกับลูกกระเดือก อิอิอิ